钦定古今图书集成/明伦汇编/皇极典/第251卷 > 诗经 > 周颂闵予小子
## 钦定古今图书集成/明伦汇编/皇极典/第251卷 > 诗经 > 周颂闵予小子

念兹皇祖，陟降庭止。维予小子，夙夜敬止。

〈朱注〉《皇祖》，文王也。言武王之念文王，常若见其陟降于庭，犹所谓“见尧于墙，见尧于羹”也。

於乎，“皇王继序思不忘。”

〈朱注〉“皇王”，兼指文、武也。承上文言。我之所以“夙夜敬止”者，思继此序而不忘耳。〈大全〉三山李氏曰：“武王能以‘念兹皇祖为孝，则成王亦当以继祖考为孝’。”

《进祖宗家法札子　　　　　》宋·吕大防

哲宗御迩英阁，召宰执、讲读官读《宝训》，至汉武帝籍南山，提封为上林苑，哲宗曰：“山泽之利，当与众共之，何用此也？” 丁度曰：“臣事陛下二十年，每奉德音，未始不及于忧勤，此盖祖宗家法尔。” 大防因推广祖宗家法以进曰：

自三代以后，唯本朝百二十年中外无事，盖由祖宗
所立家法最善，臣请举其略：自古人主事母后，朝见
有时，如汉武帝五日一朝长乐宫。祖宗以来，事母后
皆朝夕见，此事亲之法也。前代大长公主用臣妾之
礼，本朝必先致恭，仁宗以侄事姑之礼见献穆大长
公主，此事长之法也。前代宫闱多不肃，宫人或与廷
臣相见，唐《入阁图》有昭容位。本朝宫禁严密，内外整
肃，此治内之法也。前代外戚多豫政事，常致败乱，本
朝母后之族皆不豫，此待外戚之法也。前代宫室多
尚华侈，本朝宫殿止用赤白，此尚俭之法也。前代人
君，虽在宫禁，出舆入辇，祖宗皆步自内庭，出御后殿，
岂乏人力哉？亦欲涉历广庭，稍冒寒“暑，此勤身之法
也。前代人主在禁中，冠服苟简，祖宗以来，燕居必以
礼。窃闻陛下昨郊礼毕，具礼谢太皇太后，此尚礼之
法也。前代多深于用刑，大者诛戮，小者远窜，惟本朝
用法最轻，臣下有罪，止于罢黜，此宽仁之法也。至于
虚己纳谏，不好田猎，不尚翫好，不用玉器，不贵异味，
此皆祖宗家法所以”致太平者。陛下不须远法前代。
但尽行家法，足以为天下